Hilde Vemren

Hilde Vemren (født 4. juli 1953) er en norsk maler.

Hilde Vemren er utdannet keramiker fra Statens Håndverks- og Kunstindustriskole 1971-1974. I perioden 1977-1981 studerte hun maleri ved Statens kunstakademi. 

Vemren debuterte i 1983 i Galleri K i Oslo, hvor hun senere også har hatt en rekke utstillinger. Hun har i tillegg stilt ut i Kunstnerforbundet i Oslo, Trondheim Kunstmuseum og Bergen Kunstforening, og deltatt på en rekke kollektive mønstringer, som Høstutstillingen, Norske Bilder, samt utstillinger i Milano og München. Hilde Vemren er innkjøpt av blant annet Nasjonalgalleriet, Riksgalleriet, Norsk kulturråd, Kunstindustrimuseet, Oslo kommunes kunstsamlinger, Sten Stenersen Jr Samlinger og en rekke andre private og offentlige samlinger. 

Vemren var formann for den nasjonale juryen for Høstutstillingen i 1990 og 1991. Hun har dessuten vært gjestekunstner for Porsgrunds Porselænsfabrik og for designfirmaet Alessi.

Hilde Vemren har bodd i Trolltun Borettslag på Bøler i Oslo.

Referanser

Eksterne lenker 
 Hjemmeside
 Hilde Vemren omtalt på Kunstnernes informasjonskontor

Norske malere
Fødsler i 1953